ในฐานะแพลตฟอร์มสินเชื่อกู้ยืม Aave นอกจากการนำเสนอผลิตภัณฑ์ “Flash Loans” แล้วยังมีการกู้ยืมแบบหลักประกันส่วนเกิน (Over-Collateralized) หรือการกู้ยืมแบบวางหลักประกันที่มีมูลค่ามากกว่าเงินที่กู้ และด้วยสินเชื่อกู้ยืมประเภทนี้ ผู้กู้มีหน้าที่ที่จะต้องตรวจสอบให้แน่ใจว่า มูลค่าหลักประกันของตนเองนั้นจะไม่ลดต่ำลงกว่าระดับต่ำที่สุด (Minimum Level) มากเกินไป มิฉะนั้นพวกเขาจะเสี่ยงต่อการถูกชำระบัญชี ซึ่งเป็นการที่ส่วนหนึ่งของหลักประกันจะถูกขายทอดตลาดออกไปโดยอัตโนมัติเพื่อชำระหนี้ รวมทั้งค่าปรับและค่าธรรมเนียมต่าง ๆ อีกด้วย
ถึงแม้จะเป็นวิธีที่ทำให้ผู้กู้เจ็บปวด แต่การชำระบัญชีทำให้แพลตฟอร์ม Aave มีความแข็งแกร่ง ด้วยการกำจัดเงินกู้ที่ไม่สามารถป้องกันออกไปจากระบบได้ เพื่อช่วยให้มั่นใจว่าสภาพคล่องที่มีอยู่ในเครือข่ายจะเพียงพอสำหรับผู้ใช้รายอื่น และเป็นการรักษาสมดุลบนแพลตฟอร์มอีกทางหนึ่งได้ ซึ่งในกรณีร้ายแรงที่แพลตฟอร์มไม่สามารถรักษาสภาพคล่องเอาไว้ได้นั้น โทเคน AAVE ที่ถูกล็อคเอาไว้ในโมดูลความปลอดภัย จะถูกประมูลในตลาดเปิดเพื่อคืนสภาพคล่องให้แก่แพลตฟอร์มอีกครั้ง